CELEX: C2006/143/33
Language: sk
Date: 2006-06-17 00:00:00
Title: Vec C-124/05: Rozsudok Súdneho dvora (prvá komora) zo  6. apríla 2006  (návrh na začatie prejudiciálneho konania, ktorý podal Gerechtshof te 's-Gravenhage) – Federatie Nederlandse Vakbeweging (FNV)/Holandské kráľovstvo (Sociálna politika — Ochrana bezpečnosti a zdravia pracovníkov — Smernica 93/104/ES — Právo na platenú dovolenku za rok — Peňažná náhrada za nevyčerpanú platenú minimálnu dovolenku za rok)

17.6.2006   
            
            
               SK
            
            
               Úradný vestník Európskej únie
            
            
               C 143/19
            
         Rozsudok Súdneho dvora (prvá komora) zo 6. apríla 2006 (návrh na začatie prejudiciálneho konania, ktorý podal Gerechtshof te 's-Gravenhage) – Federatie Nederlandse Vakbeweging (FNV)/Holandské kráľovstvo
   (Vec C-124/05) (1)
   
   (Sociálna politika - Ochrana bezpečnosti a zdravia pracovníkov - Smernica 93/104/ES - Právo na platenú dovolenku za rok - Peňažná náhrada za nevyčerpanú platenú minimálnu dovolenku za rok)
   (2006/C 143/33)
   Jazyk konania: holandčina
   Vnútroštátny súd, ktorý podal návrh na začatie prejudiciálneho konania
   Gerechtshof te 's-Gravenhage
   Účastníci konania pred vnútroštátnym súdom
   
      Žalobca: Federatie Nederlandse Vakbeweging (FNV)
   
      Žalovaný: Holandské kráľovstvo
   Predmet veci
   Návrh na začatie prejudiciálneho konania – Gerechtshof te 's-Gravenhage – Výklad článku 7 ods. 2 smernice Rady 93/104/ES z 23. novembra 1993 o niektorých aspektoch organizácie pracovného času (Ú. v. ES L 307, s. 18; Mim. vyd. 05/002, s. 197) – Zlučiteľnosť s vnútroštátnym ustanovením, ktoré stanovuje možnosť písomnej dohody počas trvania pracovného pomeru o poskytnutí peňažnej náhrady v nasledujúcom roku za nevyčerpanie minimálnej dovolenky za rok
   Výrok rozsudku
   Článok 7 smernice Rady 93/104/ES z 23. novembra 1993 o niektorých aspektoch organizácie pracovného času, zmenenej a doplnenej smernicou Európskeho parlamentu a Rady 2000/34/ES z 22. júna 2000, treba vykladať v tom zmysle, že mu odporuje, keď vnútroštátny právny predpis umožňuje počas trvania pracovnej zmluvy namiesto dní dovolenky za rok v zmysle článku 7 ods. 1, ktoré neboli vyčerpané v určitom roku, vyplatiť peňažnú náhradu v nasledujúcom roku.
   
      (1)  Ú. v. EÚ C 155, 25.6.2005.